CELEX: 32020D2125
Language: lt
Date: 2020-12-16 00:00:00
Title: Komisijos įgyvendinimo sprendimas (ES) 2020/2125 2020 m. gruodžio 16 d. kuriuo Nunavuto Vyriausybė pripažįstama įstaiga, įgaliota išduoti dokumentus, kuriais patvirtinama atitiktis Europos Parlamento ir Tarybos reglamentui (EB) Nr. 1007/2009 dėl produktų iš ruonių pateikimo Sąjungos rinkai

2020 12 17   
               
               
                  LT
               
               
                  Europos Sąjungos oficialusis leidinys
               
               
                  L 426/56
               
            
         KOMISIJOS ĮGYVENDINIMO SPRENDIMAS (ES) 2020/2125
         2020 m. gruodžio 16 d.
         kuriuo Nunavuto Vyriausybė pripažįstama įstaiga, įgaliota išduoti dokumentus, kuriais patvirtinama atitiktis Europos Parlamento ir Tarybos reglamentui (EB) Nr. 1007/2009 dėl produktų iš ruonių pateikimo Sąjungos rinkai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 1007/2009 dėl prekybos produktais iš ruonių (1), ypač į jo 3 straipsnio 1a dalies punkto antrą pastraipą,
         kadangi:
         
                     (1)
                  
                  
                     Reglamente (EB) Nr. 1007/2009 nustatomos suderintos taisyklės dėl produktų iš ruonių pateikimo Sąjungos rinkai. Jo 3 straipsnio 1 dalyje nustatytos produktų iš ruonių, kuriuos sumedžiojo inuitų ar kitos čiabuvių bendruomenės, pateikimo rinkai sąlygos. Pateikiant produktus iš ruonių rinkai prie jų turi būti pridėtas Komisijos tuo tikslu pripažintos įstaigos išduotas dokumentas, kuriuo patvirtinama atitiktis Reglamento (EB) Nr. 1007/2009 3 straipsnio 1 dalyje nustatytoms sąlygoms;
                  
               
                     (2)
                  
                  
                     Sprendimu C(2015) 5253 (2) Komisija pripažino Nunauto Vyriausybės Nunavuto aplinkos departamentą kaip įstaigą, įgaliotą išduoti dokumentus, kuriais patvirtinama atitiktis Reglamento (EB) Nr. 1007/2009 3 straipsnio 1 dalyje nustatytoms produktų iš ruonių pateikimo Sąjungos rinkai sąlygoms;
                  
               
                     (3)
                  
                  
                     atsižvelgdama į Reglamento (EB) Nr. 1007/2009 pakeitimus, padarytus Europos Parlamento ir Tarybos reglamentu (ES) 2015/1775 (3) ir Komisijos įgyvendinimo reglamentu (ES) 2015/1850 (4), Komisija priėmė Sprendimą C(2015) 7273 (5) kartu su Sprendimu C(2015) 5253;
                  
               
                     (4)
                  
                  
                     2020 m. rugpjūčio 4 d. Komisija gavo Nunavuto Vyriausybės Ekonominės plėtros ir transporto departamento 2020 m. balandžio 22 d. raštą, kuriame prašoma iš dalies pakeisti jo pripažintos įstaigos pavadinimą siekiant atsižvelgti į Nunavuto Vyriausybėje atliktą reorganizaciją;
                  
               
                     (5)
                  
                  
                     Nunavuto Vyriausybės Ekonominės plėtros ir transporto departamentas paprašė pavadinimą „Nunavuto Vyriausybės Nunavuto aplinkos departamentas“ pakeisti į pavadinimą „Nunavuto Vyriausybė“;
                  
               
                     (6)
                  
                  
                     Nunavuto Vyriausybės Ekonominės plėtros ir transporto departamentas nurodė, kad šis pavadinimo pakeitimas nereiškia, kad pasikeitė pripažintos įstaigos funkcijos ir vaidmuo;
                  
               
                     (7)
                  
                  
                     Nunavuto Vyriausybė atitinka pripažintoms įstaigoms keliamus reikalavimus, nustatytus Reglamento (EB) Nr. 1007/2009 3 straipsnio 1a dalies trečioje pastraipoje ir Įgyvendinimo reglamento (ES) 2015/1850 3 straipsnio 1 dalyje;
                  
               
                     (8)
                  
                  
                     todėl Nunavuto Vyriausybę reikėtų pripažinti kaip įstaigą, įgaliotą išduoti dokumentus, kuriais patvirtinama atitiktis Reglamento (EB) Nr. 1007/2009 3 straipsnio 1 dalyje nustatytoms sąlygoms,
                  
               PRIĖMĖ ŠĮ SPRENDIMĄ:
         
            1 straipsnis
            Nunavuto Vyriausybė pripažįstama kaip įstaiga, įgaliota išduoti dokumentus, kuriais patvirtinama atitiktis Reglamento (EB) Nr. 1007/2009 3 straipsnio 1 dalyje nustatytoms sąlygoms.
         
         
            2 straipsnis
            Sprendimai C(2015) 5253 ir C(2015) 7273 panaikinami.
         
         
            3 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. gruodžio 16 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 286, 2009 10 31, p. 36
         
         
            (2)  2015 m. liepos 30 d. Komisijos sprendimas C(2015) 5253, kuriuo pagal 2010 m. rugpjūčio 10 d. Komisijos reglamento (ES) Nr. 737/2010, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės, 6 straipsnį pripažįstamas Nunavuto aplinkos departamentas.
         
            (3)  2015 m. spalio 6 d. Europos Parlamento ir Tarybos reglamentas (ES) 2015/1775, kuriuo iš dalies keičiamas Reglamentas (EB) Nr. 1007/2009 dėl prekybos produktais iš ruonių ir panaikinamas Komisijos reglamentas (ES) Nr. 737/2010 (OL L 262, 2015 10 7, p. 1).
         
            (4)  2015 m. spalio 13 d. Komisijos įgyvendinimo reglamentas (ES) 2015/1850, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės (OL L 271, 2015 10 16, p. 1).
         
            (5)  2015 m. spalio 26 d. Komisijos sprendimas C(2015) 7273, kuriuo pagal Įgyvendinimo reglamento (ES) 2015/1850, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės, 3 straipsnį pripažįstamas Nunavuto aplinkos departamentas.